A pripjatyi vidámpark egy elhagyatott vidámpark az Ukrajnában található Pripjaty városában. A vidámparkot eredetileg 1986. május 1-jén tervezték megnyitni, az ünnepségek kapcsán, azonban a csernobili katasztrófa miatt a város evakuálása előtt, április 27-én megnyitották, hogy eltereljék a lakosság figyelmét a balesetről. A vidámpark egy része a megnyitáskor hiányos volt, mindenesetre az évek alatt az óriáskerék a katasztrófa jelképévé vált.